Żory
<s>Żory, čita se Žori (njemački: Sohrau)  je grad od 62,844 stanovnika na jugu Poljske u Šleskom vojvodstvu.</s>

<s>Geografske karakteristike</s>

<s>Żory leži duž rijeke Rude, nedaleko od granice sa Češkom i Slovačkom, udaljen svega 14 km istočno od Rybnika (46 od češke Ostrave).</s>

<s>Historija</s>

<s>Żory je gradska prava 1272. dobio od šleskih Pjastovića, ali je od prve polovice 14. vijeka podpao pod vlast čeških kraljeva i dijelilo političku sudbinu sa ostalom Šleskom sve do 1556. kad su ga kupili su Habsburgzi.</s><s>Za njihove vladavine postao je slobodni kraljevski grad, pa se razvio kao zanatsko-trgovački centar, naročito sa solju koja se iskapala u okolici.</s>

<s>Od 1742. pripada Kraljevini Pruskoj u kojoj je u prvoj polovici 19. vijeka počeo stagnirati, čak je 1817. gotovo potpuno izgorio, ali se od druge polovice 19. vijeka počeo opravljati, razvojem industrije (željezara, proizvodnja kočija) ali i kao sajamski grad (konji).</s><s>Željeznička pruga izgrađena je do grada 1884.</s>

<s>Nakon Prvog svjetskog rata dobar dio stanovnika sudjelovao je u Šleskim ustancima (1919.-21.), a nakon provedenog plebiscita 1922. pripao je Drugoj Poljskoj Republici.</s>

<s>Za vrijeme Njemačke okupacije u gradu je djelovao zarobljenički logor za francuske vojnike, koji je u periodu 1941. - 45. radio kao radni logor za zatvorenike različitih nacionalnosti.</s><s>U periodu 1942. - 5. u Żoryu je djelovao i logor za raseljene Poljake.</s>

<s>Oko 80% zgrada u gradu uništeno je za borbi između jedinica Wehrmachta i Crvene armije, koje su nakon rata obnovljene.</s>

<s>Znamenitosti</s>

<s>Najveća znamenitost Żorya je ranogotička župna crkva (13 - 14. vijek) obnovljena u 16. vijeku.</s>

<s>Privreda 
Današnji Żory je industrijski grad na istočnom rubu rudarskog rajona bogatog ugljenom oko 
Rybnika.</s><s>Najnoviji i najmoderniji rudnik kod sela Suszec otvoren je 1983.</s>

<s>Żory je grad kemijske, metalne i prehrambene industrije sa tvornicom signalnih uređaja i građevinskog materijala.</s>

<s>Pobratimski gradovi</s>

<s>Żory ima ugovore o prijateljstvu sa slijedećim gradovima; 
  Montceau-les-Mines, Francuska
  Pasvalis, Litvanija
  Kamp-Lintfort, Njemačka
  Mezőkövesd, Mađarska
  Tetiev, Ukrajina</s>

<s>Izvori</s>

<s>Vanjske veze</s>

<s>Urząd Miasta Żory (službene stranice)</s>

<s>Gradovi u Poljskoj</s>

